als_Latn dik_Latn sna_Latn
asport – “Do ketë luftë!” – kështu brohorasin tifozët e një skuadre në Beograd teksa djegin flamujt e Shqipërisë, Kosovës dhe Turqisë. Futbolli në Serbi duket se përfundimisht i ka tejkaluar pikëpamjet e sportit.
Gjatë ndeshjes FK Rad (1-0) Novi Pazar, tifozët vendas të kryeqytetit raportohet nga e përditshmja “Vesti” se kanë shoqëruar ndeshjen me kore raciste dhe brohoritje ksenofobe ndaj shqiptarëve. Brohoritjet u shoqëruan me gjeste konkrete të urrejtjes teksa flamuj të Kosovës, Shqipërisë, madje dhe Turqisë, u dogjën nëpër tribuna.
Shtypi serb teksa i kushton vëmendjen kësaj dhune të shtuar në stadium, thekson praninë e një pankarte në të cilën shkruhej se “Do të ketë luftë!”. Pavarësisht se nga vetë klubi janë dënuar këto sjellje duke u distancuar nga qëndrimet e treguara, gjendja duket e rëndë, pasi huliganizmi në Serbi po i kalon caqet.
FK Rad, është një nga klubet e Beogradit, klube të cilat janë të njohura për ksenofobinë e theksuar ndaj etnisë shqiptare. Kjo u pa qartë edhe gjatë ndeshjes Serbi-Shqipëri, ku pjesa më e madhe e huliganëve që ishin protagonistë të dhunës, i përkisnin këtyre klubeve.
You must be logged in to post a comment Login
als_Latn als_Latn als_Latn als_Latn eng_Latn